Tiltale for overtrædelse af straffelovens § 225, jf. § 216, stk. 2 – andet seksuelt forhold end samleje med barn under 12 år – § 225, jf. § 223, stk. 1 – andet seksuelt forhold end samleje med person under... Vis mere
Ret: Retten i Aalborg (1. instans)
Faggruppe: Straffesag — Almindelig domsmandssag
Sagsemner: Seksual forbrydelser;

/

Dom i sag om andet seksuelt forhold end samleje
med barn under 12 år

Retten i Aalborg har den 3. februar 2023 afsagt dom i en sag, hvor en mand
var tiltalt for at have begået andet seksuelt forhold end samleje med et barn
under 12 år og blufærdighedskrænkelse overfor 20 piger i alderen 6-9 år i
forbindelse med sin ansættelse på en skole i Aalborg.

Sagsnummer SS 4-7843/2022

Retten har den 3. februar 2023 afsagt dom i en sag, hvor en mand var tiltalt for overfor et barn at have
begået andet seksuelt forhold end samleje med barn under 12 år og i 19 tilfælde at have begået
blufærdighedskrænkelse overfor piger i alderen 6-9 år i forbindelse med sin ansættelse på en skole i
Aalborg. Sagen blev behandlet som en domsmandssag.

Retten fandt manden skyldig i blufærdighedskrænkelse begået overfor 19 piger i alderen 6-9 år som led i
sin ansættelse. Der var primært tale om befølinger af pigernes lår og kønsdele uden på tøjet, men i
enkelte tilfælde også forskellige befølinger inden for tøjet. Straffen blev fastsat til fængsel i 9 måneder, og
herudover blev han dømt til at betale erstatning i størrelsen 5.000 – 12.000 kr. til de enkelte piger.
Manden blev endvidere frakendt retten til erhvervsmæssigt eller i forbindelse med fritidsaktiviteter at
beskæftige sig med børn eller unge under 18 år i 5 år. Manden blev desuden meddelt et forbud mod at
opholde sig eller færdes på skoler eller andre daginstitutioner i Region Nordjylland, hvor der opholder sig
børn under 15 år i 5 år.

Manden ankede dommen til frifindelse.